**คุณสมบัติ ลักษณะต้องห้าม และคุณลักษณะที่ควรมีของผู้ดำรงตำแหน่ง**

**คณบดีคณะบริหารธุรกิจ**

...............................................................................

คณะกรรมการสรรหาคณบดีคณะบริหารธุรกิจประกาศคุณสมบัติ ลักษณะต้องห้าม และคุณลักษณะที่ควรมีของ ผู้ดำรงตำแหน่งคณบดีคณะบริหารธุรกิจ

**1. คุณสมบัติของคณบดี** ตามมาตรา 36 มาตรา 34 วรรคสอง และมาตรา 26 วรรคสอง แห่งพระราชบัญญัติมหาวิทยาลัยเทคโนโลยีราชมงคล พ.ศ. 2548 คือ คณบดีต้องสำเร็จการศึกษาไม่ต่ำกว่าปริญญาตรีหรือเทียบเท่าจากมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรองและได้ทำการสอนหรือมีประสบการณ์ด้านการบริหารมาแล้วไม่น้อยกว่าสามปีในมหาวิทยาลัยหรือสถาบันอุดมศึกษาอื่นที่ สภามหาวิทยาลัยรับรอง

**2. ลักษณะต้องห้าม** ตามมาตรา 7 (ข) แห่งพระราชบัญญัติระเบียบข้าราชการพลเรือนใน

สถาบันอุดมศึกษา พ.ศ. 2547 และที่แก้ไขเพิ่มเติม คือ

(1) เป็นผู้ดำรงตำแหน่งทางการเมือง

(2) เป็นคนวิกลจริต หรือจิตฟั่นเฟือนไม่สมประกอบ เป็นคนเสมือนไร้ความสามารถหรือเป็นโรคที่กำหนดในกฎ ก.พ.อ. (วัณโรคระยะอันตราย โรคติดยาเสพติดให้โทษ โรคพิษสุราเรื้อรัง โรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรงและเป็นอุปสรรคต่อการปฏิบัติงานในหน้าที่ โรคทางจิตที่ปรากฏอาการเด่นชัดหรือรุนแรงและเป็นอุปสรรคต่อการปฏิบัติงานในหน้าที่)

(3) เป็นผู้ที่อยู่ระหว่างถูกสั่งพักราชการ หรือถูกสั่งให้ออกจากราชการไว้ก่อน ตามพระราชบัญญัตินี้หรือกฎหมายอื่น

(4) เป็นผู้บกพร่องในศีลธรรมอันดี

(5) เป็นกรรมการบริหารพรรคการเมืองหรือเจ้าหน้าที่ในพรรคการเมือง

(6) เป็นบุคคลล้มละลาย

(7) เคยถูกจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำการโดยประมาทหรือความผิดลหุโทษ

(8) เคยถูกลงโทษให้ออก ปลดออก หรือไล่ออกจากรัฐวิสาหกิจ องค์การมหาชน หรือหน่วยงานอื่นของรัฐ

(9) เคยถูกลงโทษให้ออก ปลดออก หรือไล่ออกเพราะการกระทำผิดวินัยตามพระราชบัญญัตินี้หรือกฎหมายอื่น

(10) เป็นผู้เคยกระทำการทุจริตในการสอบเข้ารับราชการหรือเข้าปฏิบัติงานในหน่วยงานของรัฐ

**3. คุณลักษณะที่ควรมี** ตามความในข้อ 3 แห่งข้อบังคับมหาวิทยาลัยเทคโนโลยีราชมงคลธัญบุรี ว่าด้วยการสรรหาคณบดี (ฉบับที่ 3) พ.ศ. 2565

“ข้อ 5 ผู้ที่ดำรงตำแหน่งคณบดี ต้องสำเร็จการศึกษาไม่ต่ำกว่าปริญญาตรีหรือเทียบเท่าจากมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรอง และได้ทำการสอนหรือมีประสบการณ์ด้านการบริหารมาแล้วไม่น้อยกว่าสามปีในมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรองและไม่มีลักษณะต้องห้ามตามกฎหมายว่าด้วยระเบียบข้าราชการพลเรือนในสถาบันอุดมศึกษา

ภายใต้บังคับตามวรรคหนึ่ง ผู้ที่ดำรงตำแหน่งคณบดีต้องมีคุณลักษณะดังต่อไปนี้

(1) มีคุณธรรมและจริยธรรมเป็นที่ยอมรับของสังคม

(2) มีความรู้ความสามารถทางวิชาการหรือวิชาชีพที่เกี่ยวข้องกับการดำเนินงานของคณะ

(3) มีศักยภาพและประสบการณ์ทางการบริหารวิชาการหรือวิจัย หรือวิจัยเชิงพัฒนา

(4) มีวิสัยทัศน์ที่จะสร้างสรรค์พัฒนาองค์กรให้มีบทบาทในการเป็นผู้นำทางวิชาการ

(5) สามารถอุทิศเวลาให้แก่กิจการของคณะและมหาวิทยาลัย”

และมีคุณสมบัติเพิ่มเติม คือ การเป็นผู้นำเชิงนวัตกรรมเพื่อพัฒนาคณะบริหารธุรกิจสู่องค์กรแห่งนวัตกรรมและเป็นส่วนหนึ่งในการขับเคลื่อนมหาวิทยาลัยเทคโนโลยีราชมงคลธัญบุรีสู่มหาวิทยาลัยนวัตกรรม